ลุ้น “ศบค.” พิจารณาขยับเวลาเคอร์ฟิวเป็น 5 ทุ่ม-ตี 4 พร้อมมาตรการคลายล็อก เฟส 2 พรุ่งนี้!
ลุ้น "ศบค." พิจารณาขยับเวลาเคอร์ฟิวเป็น 5 ทุ่ม-ตี 4 พร้อมมาตรการคลายล็อก เฟส 2 พรุ่งนี้!
ลุ้น "ศบค." พิจารณาขยับเวลาเคอร์ฟิวเป็น 5 ทุ่ม-ตี 4 พร้อมมาตรการคลายล็อก เฟส 2 พรุ่งนี้!
14 พ.ค. 2563

ผู้สื่อข่าวรายงานว่า ที่ประชุมคณะกรรมการเฉพาะกิจ พิจารณาผ่อนคลาย การบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด -19 ) ในครั้งที่ 1/2563 วานนี้ (13 พ.ค.63)​ โดยใช้เวลาหาหรือยาวนานกว่า 6 ชั่วโมง ตั้งแต่เวลา 13.30 น. แล้วเสร็จเวลา 19.30 น.
โดยที่ประชุมมีการหยิบเรื่องของช่วงระยะเวลาเคอร์ฟิว จาก 22.00-04.00 น. มาหารือเพื่อคลายล็อกมากยิ่งขึ้น โดยมีแนวโน้มจะขยับเลื่อนเวลา ช่วงเริ่มของการเคอร์ฟิวออกไป 1 ชม. เป็น 23.00 น. แต่คงเวลาสิ้นสุดของเคอร์ฟิวอยู่ที่ 04.00 น. เท่าเดิม เพื่อให้สอดคล้องกับการประกอบธุรกิจของประชาชน แต่ทั้งนี้ยังไม่สิ้นสุด ยังต้องนำข้อเสนอนี้ เข้าที่ประชุม ศบค. ชุดใหญ่ ให้พลเอกประยุทธ์ จันทร์โอชา นายกรัฐมนตรีในฐานะ ผอ.ศบค. เป็นผู้พิจารณาอีกครั้งในวันศุกร์นี้ (15 พ.ค.)
​ส่วนรายละเอียดของมาตรการผ่อนปรนระยะที่ 2 ส่วนใหญ่เป็นไปตามที่ นพ.ทวีศิลป์ วิษณุโยธิน โฆษก ศบค. ออกมาเปิดเผยร่างกิจการและกิจกรรมที่จะมีการคลายล็อกมากขึ้น แต่มีเพิ่มเติม เช่น ทีมถ่ายทำภาพยนตร์ รายการโทรทัศน์ จากเดิมที่ระบุไว้ไม่เกิน 5 คน อาจจะเพิ่มเป็น 10 คน เพื่อให้สอดคล้องกับการทำงาน เป็นต้น